Uusi perusterveydenhuollon tiimimalli: Mihin otan yhteyttä?

Ekhva avaa tiimimallin tuomia muutoksia yhteensä neljässä tiedotteessa, joista tämä on kolmas. Tässä tiedotteessa käymme läpi yhteydenottotavat.

Etelä-Karjalan hyvinvointialueella (Ekhvalla) otetaan 26.1.2026 käyttöön uusi perusterveydenhuollon tiimimalli, joka parantaa hoidon jatkuvuutta ja nopeuttaa hoitoon pääsyä. Ohessa neuvotaan miten asiakas saa yhteyden eri tiimeihin.

Uudistus koskee kaikkia hyvinvointiasemia ja tuo mukanaan kolme tiimiä: hoidon jatkuvuus -tiimit, hoitotiimit ja kiiretiimit. Hyvinvointiasemilla tutut ammattilaiset palvelevat edelleen.

Hoidon jatkuvuus -tiimi

Hoidon jatkuvuus -tiimi palvelee kaikkia yli 65-vuotiaita sekä alle 65-vuotiaita, joilla on todettu diabetes, sydänsairaus, aivoverenkiertohäiriö, astma tai krooninen haava. Tiimi huolehtii asiakkaan kaikkien sairauksien kiireettömistä hoidoista jokaisella hyvinvointiasemalla.

Kiireettömissä asioissa asiakas ottaa yhteyttä omaan tiimin puhelinpalveluun, joka palvelee ma–pe klo 8.30–14. HUOM! Kyse on palvelunumerosta. Asiointipaikka sovitaan sen mukaan, mikä on asiakkaalle järkevintä.

Puhelinnumero | Kunta | Tarkempi alue
05 352 2190 | Lappeenranta | Peltola, Alakylä (Kauppakatu-Hietalankatu- välinen osa), Harapainen, Tyysterniemi, Pikisaari, Hiessilta, Kaukas, Leiri, Tykki osin, Karhuvuori osin, Simola, Raippo
05 352 2191 | Lappeenranta | Tykki osin, Kiviharju, Myllymäki, Nuijamaa, Kansola, Alakylä (Hietalankatu-Valtakatu välinen osa), Taikinamäki, Lepola, Parkkarila, Keskus, Kylpylä, Linnoitus, Rakuunamäki, Pallo
05 352 2192 | Lappeenranta | Kesämäki, Mattila, Mäntylä, Kuusela, Tirilä (Onninkadusta länteen), Lapvesi, Lauritsala, Hartikkala, Hakali, Tuosa, Mälkiä, Mustola, Laihia (osin), Muukko, Ilottula
05 352 2193 | Lappeenranta | Kimpinen, Kahilanniemi, Tirilä (Onninkadusta itään), Karhuvuori osin, Mälkiä, Mustola, Laihia (osin), Kanavansuu, Voisalmi, Kivisalmi
05 352 2197 | Lappeenranta, Taipalsaari | Sammonlahti, Skinnarila, Kuusimäki, Huhtiniemi, Kourula, Lavola, Uus-Lavola, Ruoholampi, Ylämaa, Pulsa, Vilkjärvi, Korkea-Aho, läntinen maaseutu ja Taipalsaari
05 352 2194 | Imatra | Karhumäki, Vuoksenniska, Mansikkala, Sienimäki, Rautio, Huhtasenkylä, Rajapatsas
05 352 2195 | Imatra | Karhumäki, Imatrankoski, Paajala, Pässiniemi, Korvenkanta, Saareksiinmäki, Meltola, Virasoja, Rajapatsas, Niskalampi, Vintteri, Sotkulampi
05 352 2196 | Parikkala, Rautjärvi, Ruokolahti | Parikkala, Rautjärvi, Ruokolahti
05 352 2198 | Joutseno | Joutseno
05 352 2199 | Lemi, Luumäki ja Savitaipale | Lemi, Luumäki ja Savitaipale

Henkilökunta auttaa kyllä puhelimessa vaikka aluksi soittaisi muuhun kuin oman alueen numeroon. Taulukkoa muokataan sen mukaan, kun saamme lisää asiakaspalautetta.

Asiantuntijahoitajien puhelinnumerot säilyvät ennallaan.

Yhteystiedot omaan hoidon jatkuvuus -tiimiin löytyvät Ekhvan verkkosivuilta.
(Lisäys 10.4.2026 klo 10.10: Yllä olevasta linkistä avautuvalla sivulla on nyt käytössä hakutoiminto, johon osoitteen syöttämällä saa vastaukseksi oman hoidon jatkuvuus -tiimin puhelinnumeron.)

Ekhvan digitaaliset palvelut löytyvät Oma Ekhvasta, ja myös sen kautta voi jättää kiireettömän yhteydenoton. Tällöin asiakkaaseen otetaan yhteyttä kahden (2) vuorokauden sisällä.

Katso videolta Katariina Tuuliaisen esittely hoidon jatkuvuus -tiimistä ja yhteydenottotavoista.

Hoitotiimi

Hoitotiimin (episoditiimin) piiriin kuuluvat alle 65-vuotiaat, jotka eivät kuulu hoidon jatkuvuus -tiimiin sairauksiensa perusteella. Palvelumuotoina ovat mm. ajanvaraukseton hoitajan vastaanotto sekä eripituiset ajanvarauksella toimivat vastaanottokäynnit.

Asiakas ottaa yhteyttä hyvinvointiasemien keskitettyyn puhelinpalveluun puh. 05 352 7260, joka palvelee ma–pe klo 7–20.

Ekhvan digitaaliset palvelut löytyvät Oma Ekhvasta, ja myös sen kautta voi jättää kiireettömän yhteydenoton tai tehdä sähköisen ajanvarauksen. Tällöin asiakkaaseen otetaan yhteyttä kahden (2) vuorokauden sisällä. Oma Ekhvassa toimii myös hyvinvointiasemien reaaliaikainen chat, joka palvelee arkisin klo 7-20. Etävastaanotolle kirjaudutaan Oma Ekhvan kautta.

Kiiretiimi

Kiiretiimit palvelevat potilaita, joiden terveydentila vaatii äkillisesti sairastumisen takia hoidon arviota 1–3 vrk:n kuluessa. Tiimissä hoidetaan potilaita, joiden äkillinen sairastuminen, vamma, pitkäaikaissairauden paheneminen tai toimintakyvyn heikkeneminen edellyttää kiireellistä hoitoa.

Asiakas ottaa yhteyttä hyvinvointiasemien keskitettyyn puhelinpalveluun puh. 05 352 7260, joka palvelee ma–pe klo 7–20. Kiiretiimin asioissa voi käyttää myös Oma Ekhvan reaaliaikaista hyvinvointiasemien chattia, joka on avoinna arkisin klo 7–20. Tai voit soittaa Päivystysapuun 116 117. Päivystysapu palvelee vuorokauden ympäri 24/7.

Katso tästä video, jolla Katariiina kertoo kiirevastaanotoista.

Päivystykseen ohjataan hoidon tarpeen arvion perusteella potilaat, joiden äkillinen sairastuminen, vamma tai kroonisen sairauden vaikeutuminen edellyttää välitöntä, yleensä alle vuorokauden kuluessa tapahtuvaa arviointia ja hoitoa. Kyse on sellaisesta tilanteesta, jossa hoitoa ei voida turvallisesti siirtää seuraavaan päivään. Lue tästä lisää päivystyksestä ja hoidon tarpeen arvioinnista.

Aiemmat tiedotteet uudesta tiimimallista:

16.1.2026 Ekhva uudistaa perusterveydenhuollon palveluita – uusi tiimimalli käyttöön tammikuussa – Etelä-Karjalan hyvinvointialue

21.1.2026 Uusi perusterveydenhuollon tiimimalli: Mihin tiimiin kuulut ja miten palvelut toimivat? - Etelä-Karjalan hyvinvointialue

Lisätietoja:

Minna Häyhä, avopalveluiden johtaja, puh. 040 556 2530, minna.hayha@ekhva.fi

Katariina Tuuliainen, palveluesihenkilö, perusterveydenhuolto, puh. 040 651 3750, katariina.tuuliainen@ekhva.fi

(Aiemmin käytetyn episoditiimi-nimen tilalla käytetään hoitotiimi-nimeä.)

Päivitykset:

23.1.2026 klo 18.40: Lisätty hoitotiimin yhteydenottotapoihin Oma Ekhvan hyvinvointiasemien reaaliaikainen chat. Korjattu puhelinnumerotaulukon tietoja.

27.1.2026 klo 12.50: Poistettu hoitotiimin kohdalta video, jolla oli käytetty hoitotiimistä sen aiempaa episoditiimi-nimeä.

10.4.2026 klo 10.10: Lisätty tekstiin tieto, että tiimimallin nettisivuilla on nyt käytössä hakutoiminto, johon osoitteen syöttämällä saa vastaukseksi oman hoidon jatkuvuus -tiimin puhelinnumeron.